TAUSTA

Todistaja: ”Homohuudot ihmetyttivät vieraita”

Kemi-Tornion oikeudessa todistaneiden henkilöiden mukaan homohuudot ovat olleet erittäin häiritseviä ja ne ovat ihmetyttäneet myös alueella satunnaisesti liikkuvia henkilöitä. Joskus naapurinmies esitti myös lapsenraiskaajaväitteitä.

Todistajien mukaan nimittely yltyi aamuisin syytetyn vaimon lähdettyä töihin.

Naapuri kiisti rikokset. Hän ei ole levittänyt homo- tai muitakaan väitteitä. Hän ei ole edes ollut kotonaan vaan loma-asunnollaan tekojen aikaan.

Syytetty huomautti myös, että homoksi nimittely on yleiskieltä eikä sitä voi pitää erityisen loukkaavana.

Oikeus oli toista mieltä katsoen katsoen, että nimittelyn takana on selvä solvaustarkoitus.

– Loukkaus on tekotavan johdosta tullut rajallisen, mutta ei aivan vähäisen henkilöpiirin tietoon, toteaa oikeus.

– Vastaajalla ei ole ollut yksityisyydensuojan tai sananvapaudenkaan perusteella oikeutta esittää väitteitä.

Oikeuden mukaan yleisen oikeuskäytännön mukaan teosta seuraisi sakkorangaistus, mutta koska syytetty on jo aiemmin tuomittu samanlaisista samaan asianomistajaan kohdistuneista teoista, ei pelkkä sakkorangaistus riitä.

Ensimmäisen ehdollisen vankeustuomin naapurin mies lokakuussa 2011. Kolme vuotta myöhemmin hänet pelasti vankilalta se, että tuon edellisen rangaistuksen koeaika oli jo päättynyt.